**Portal GOV.SI**

<https://www.gov.si/>

Številka: 1003-33/2023/1

Datum: 20. 10. 2023

|  |  |
| --- | --- |
| **Zadeva:** | **INTERNI NATEČAJ** |

Na podlagi 57. člena Zakona o javnih uslužbencih  (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju: ZJU) Urad RS za okrevanje in odpornost objavlja interni natečaj za uradniško delovno mesto:

**SEKRETAR** v Sektorju za kontrolo mejnikov in ciljev (št. DM: 1014)

Naloge na uradniškem delovnem mestu se opravljajo v nazivu: sekretar. Osnovni plačni razred delovnega mesta je 46. plačni razred, to je 2.688,10 EUR bruto.

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje na uradniškem delovnem mestu za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in izpolnjevati naslednje pogoje:

* imenovani v uradniški naziv,
* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/ magistrska izobrazba (druga bolonjska stopnja),
* najmanj 7 let delovnih izkušenj,
* obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Kandidat mora imeti dovoljenje za dostop do tajnih podatkov stopnje »zaupno« oziroma mora ob prijavi za prosto delovno mesto podati soglasje k izvedbi varnostnega preverjanja za izdajo dovoljenja za dostop do tajnih podatkov stopnje »zaupno«.

Prijava mora vsebovati:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
* pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
* pisno izjavo kandidata o zahtevani stopnji oz izobrazbe na delovnih mestih na katerih je opravljal delo pri posameznem delodajalcu;
* pisno izjavo kandidata, da ima delovno razmerje sklenjeno za nedoločen čas;
* pisno izjavo o izpolnjevanju pogoja glede uradniškega naziva, iz katere je razviden naziv, ki ga kandidat ima;
* pisno izjavo kandidata o opravljenem obveznem usposabljanju za imenovanje v naziv (v kolikor ga kandidat ima);
* pisno izjavo, da ima dovoljenje za dostop do tajnih podatkov stopnje »zaupno« oziroma da soglaša z izvedbo varnostnega preverjanja za dostop do tajnih podatkov stopnje »zaupno« v skladu z Zakonom o tajnih podatkih (Uradni list RS, št. 50/06-uradno prečiščeno besedil, 9/10, 60/11, 8/20 in 18/23-ZDU-10).
* pisno izjavo, da za namen tega postopka dovoljuje da kadrovska služba Ministrstva za finance pridobi podatke iz zgoraj navedenih alinej iz centralne kadrovske evidence oziroma iz kadrovske evidence organa, v katerem opravlja delo.

V skladu s prvim odstavkom 12. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek uvrstijo popolne in pravočasno prispele prijave. V izbirni postopek za zasedbo uradniškega delovnega mesta se uvrstijo kandidati, ki izpolnjujejo natečajne pogoje.

Izbirni postopek se lahko opravi v več fazah, tako da se kandidati postopno izločajo. Opravi se v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora ali v drugi obliki.

Naloge, ki se opravljajo na tem delovnem mestu so:

* neposredna pomoč pri vodenju strokovnih nalog na delu delovnega področja urada oziroma notranje organizacijske enote,
* priprava in usklajevanje strateških dokumentov v zvezi z izvajanjem NOO,
* usmerjanje organov, vključenih v izvajanje NOO,
* samostojno oblikovanje ključnih sistemskih rešitev in drugih najzahtevnejših gradiv,
* vodenje projektnih skupin za najzahtevnejše in ključne projekte,
* priprava poročil za EK, Vlado RS in druge institucije,
* opravljanje drugih najzahtevnejših nalog,
* opravljanje drugih nalog po nalogu neposrednega vodje oziroma po nalogu direktorja.

Izbrani kandidat bo premeščen na delovno mesto za nedoločen čas, s poskusno dobo 5 mesecev, s polnim delovnim časom. Delo bo opravljal v Uradu RS za okrevanje in odpornost, Sektorju za kontrolo mejnikov in ciljev, Zemljemerska 12, 1000 Ljubljana, v nazivu sekretar.

Kandidat vloži prijavo v pisni obliki **na priloženem obrazcu (Vloga za zaposlitev)** **v 15 dneh** po objavi, na naslov: Ministrstvo za finance, Kadrovska služba, p.p. 644, 1001 Ljubljana ali na elektronski naslov: [gp.mf@gov.si](mailto:gp.mf@gov.si), pri čemer veljavnost prijave ni pogojena z elektronskim podpisom. Prijave lahko pošljete tudi po pošti z označbo "za interni natečaj št. 1003-33/2023 Sekretarv Sektorju za kontrolo mejnikov in ciljev ".

Kandidate bomo o izboru pisno obvestili v osmih dneh po opravljeni izbiri. Obvestilo o končanem izbirnem postopku bo objavljeno na spletnem portalu [www.gov.si](http://www.gov.si).

Za dodatne informacije o izvedbi objave pokličite go. Natašo Lazović na številko (01) 369-6353 o delovnem področju razpisanega delovnega mesta pa mag. Aleš Vidmar, na številko (01) 369-6891.

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | Mag. Josip Mihalic  direktor |